कश्मीर के सोपोर इलाके में एक सेब बागान मालिक फारुख अहमद ने इंडिया टुडे को बताया कि उन्हें इतनी जल्दी बर्फबारी की उम्मीद नहीं थी. लिहाजा, इस बर्फबारी का सामना करने के लिए वह तैयार नहीं थे और बड़ी मात्रा में पेड़ों से तोड़े हुए सेब बागान में पड़े थे. इस नुकसान के साथ-साथ फारुख ने कहा कि पेड़ों पर भी बड़ी मात्रा में तोड़े जाने के लिए सेब तैयार थे लेकिन भारी बर्फबारी के चलते यह काम बाधित हुआ और सेब खराब हो गए.